বিশ্বনাথে বিয়ের প্রলোভনে কিশোরীকে ধর্ষণ, যুবক কারাগারে | 323694| Bangladesh Pratidin|
/ বিশ্বনাথে বিয়ের প্রলোভনে কিশোরীকে ধর্ষণ, যুবক কারাগারে
প্রকাশ : ১৯ এপ্রিল, ২০১৮ ২২:০৮ অনলাইন ভার্সন
সিলেটের বিশ্বনাথে আক্তার মিয়া (২২) নামে এক যুবকের বিয়ের প্রলোভনে ১৭ বছর বয়সী কিশোরী তিনমাসের অন্তঃসত্ত্বা হয়ে পড়ার অভিযোগে থানায় মামলা দেয়া হয়েছে। আক্তার উপজেলার রামপাশা ইউনিয়নের আমতৈল ফকিরটিলা গ্রামের গৌছ উদ্দিনের পুত্র।
এ ঘটনায় কিশোরীর পিতা পাশ্ববর্তী পশ্চিম ধলিপাড়া গ্রামের মজলু মিয়া জগলু বুধবার রাতে থানায় মামলা (নং-১৮) দায়ের করেন। ওই রাতেই অভিযুক্ত আক্তারকে আটক করে বৃহষ্পতিবার আদালতের মাধ্যমে জেলহাজতে প্রেরণ করা হয়েছে বলে নিশ্চিত করেন বিশ্বনাথ পুলিশ স্টেশনের অফিসার ইনচার্জ শামসুদ্দোহা পিপিএম।
এজাহারে প্রকাশ, তার মামাতো ভাই লন্ডন প্রবাসী আমতৈল ফকিরটিলার আতাউর রহমান সিরাজের ২য় স্ত্রী রোকশানা বেগমের ঘরে প্রায় দেড় বছর ধরে কাজকর্ম ও তাদের বাচ্চাদের দেখাশুনা করে আসছিল ১৭ বছর ওই কিশোরী মেয়ে। রোকশানা একা বাড়িতে থাকার সুবাদে তার ভাই আক্তার মিয়া সময়ে অসময়ে আসা-যাওয়া করত।
একসময় বিয়ের প্রলোভন দিয়ে তার কিশোরী মেয়ের সাথে শারীরিক সম্পর্ক গড়ে তুলে। বর্তমানে কিশোরী মেয়েটি আনুমানিক দুই তিন মাসের অন্তঃসত্ত্বা বলে মামলার এজাহারে উল্লেখ করেন তার পিতা মজলু মিয়া।